**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL LIETUVOS VAKARŲ KRAŠTO DAINŲ ŠVENTĖS DALYVIŲ APGYVENDINIMO“ PROJEKTO**

1. **Projekto rengimą paskatinusios priežastys.**

Klaipėdos mieste š. m. birželio 10–11 dienomis bus organizuojama Lietuvos vakarų krašto dainų šventė, skirta Mažosios Lietuvos lietuvių dainų šventės 90-mečiui paminėti (toliau – Dainų šventė). Į renginį atvyksta kolektyvai iš visos Lietuvos, todėl būtina išspręsti dalyvių apgyvendinimo klausimą**.**

1. **Parengto projekto tikslai ir uždaviniai.**

Tikslas – užtikrinti Dainų šventės dalyvių apgyvendinimą. Uždavinys – leisti dalyvių apgyvendinimui panaudoti Klaipėdos miesto savivaldybės bendrojo ugdymo mokyklų patalpas ir nustatyti apgyvendinimo paslaugos kainą.

1. **Kaip šiuo metu yra teisiškai reglamentuojami projekte aptarti klausimai.**

Klaipėdos miesto savivaldybės taryba 2016 m. gegužės 26 d. sprendimu Nr. T2-139 pritarė Klaipėdos miesto savivaldybės administracijos bendradarbiavimo sutarties su Lietuvos liaudies kultūros centru ir Klaipėdos miesto chorine bendrija „Aukuras“ projektui dėl dainų švenčių Klaipėdos mieste organizavimo. Šios sutarties 2.2 papunkčiu Savivaldybės administracija įsipareigoja spręsti dainų švenčių dalyvių apgyvendinimo klausimus.

Vadovaujantis Lietuvos Respublikos vietos savivaldos įstatymo 16 straipsnio 2 dalimi Klaipėdos miesto savivaldybės tarybai suteikta išimtinė kompetencija priimti sprendimus dėl disponavimo savivaldybei nuosavybės teise priklausančiu turtu (26 punktas) ir nustatyti kainas už biudžetinių įstaigų, kurių savininkė yra savivaldybė, teikiamas atlygintinas paslaugas (37 punktas).

1. **Kokios numatomos naujos teisinio reglamentavimo nuostatos ir kokių rezultatų laukiama.**

Patvirtinus šį sprendimo projektą miesto bendrojo ugdymo mokykloms (nuo 10 iki 15 mokyklų) bus suteikta teisė apgyvendinti savo patalpose Dainų šventės dalyvius (apie 1500). Nustačius vieno dalyvio vienos paros apgyvendinimo kainą, bus teisėtai surinktas mokestis už atlygintinai teikiamą apgyvendinimo paslaugą.

1. **Galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Neigiamų priimto sprendimo pasekmių nenustatyta.

1. **Jeigu sprendimui įgyvendinti reikia kitų teisės aktų, – kas ir kada juos turėtų parengti, šių aktų metmenys.**

Šiam sprendimui įgyvendinti kitų teisės aktų parengti nereikia. Mokyklų vadovai su Dainų šventės organizatoriumi pasirašys patalpų suteikimo paslaugos sutartis.

1. **Kiek biudžeto lėšų pareikalaus ar leis sutaupyti projekto įgyvendinimas (pateikiami įvertinimai artimiausiems metams ir tolesnei ateičiai), finansavimo šaltiniai.**

Šiam sprendimo projektui įgyvendinti papildomų lėšų nereikia, nes už surinktas apgyvendinimo paslaugos lėšas bus padengtos mokyklų patalpų eksploatacijos ir techninio personalo darbo užmokesčio išlaidos.

1. **Sprendimo projekto rengimo metu atlikti vertinimai ir išvados, konsultavimosi su visuomene metu gauti pasiūlymai ir jų motyvuotas vertinimas (atsižvelgta ar ne).**

Sprendimo projekto rengimo metu buvo konsultuojamasi dėl vieno dalyvio vienos paros kainos nustatymo su Klaipėdos miesto savivaldybės administracijos specialistais. Pateikti tokie paskaičiavimai:

|  |
| --- |
| 1. Darbo užmokesčio poreikis (viena bendrojo ugdymo mokykla ir vienas dalyvis): |
| Darbuotojas | Dienos (birželio mėn.) | Valandų skaičius | Vienos valandos įkainis (Eur) | Poilsio dienos valandos įkainis (Eur) | Iš viso darbo užmokesčiui (Eur) | Socialinis draudimas(30,98 %) (Eur) | Iš viso darbo užmokesčiui (Eur) |
| Budėtojas | 10, 11 | 24 | 2,32 | 4,64 | 111,36 | 34,50 | 145,86 |
| Darbininkas | 9, 12 | 8 | 2,32 | – | 18,56 | 5,75 | 24,31 |
| Valytojas | 9, 12 | 6 | 2,32 | – | 13,84 | 4,29 | 18,13 |
| Iš viso (1 mokyklai / 1 dalyviui, kai vidutinis dalyvių skaičius mokykloje – 150) | 139,04 | 43,08 | 188,30 / 1,26 |
| 2. Patalpų eksploatacijos kompensavimo poreikis: |
| Paslaugos ir prekės | Dienos norma vienam dalyviui | Kaina už mato vienetą (Eur su PVM) | Vieno dalyvio vienos paros apgyvendinimo išlaidos (Eur su PVM ar socialiniu draudimu) |
| Šaltas vanduo  | 0,044 m3 | 1,48 | 0,07 |
| Nuotekų tvarkymas | 0,044 m3 | 1,48 | 0,07 |
| Karštas vanduo | 0,012 m3 | 3,09 | 0,04 |
| Elektros energija | 0,33 kWh | 0,14 | 0,05 |
| Higienos ir patalpų valymo prekės | – | – | 0,51 |
| Budėjimas ir patalpų sutvarkymas | – | – | 1,26 |
| Iš viso | 2,00 |

Šiuo sprendimo projektu nustatoma 2,00 eurų vieno dalyvio vienos paros apgyvendinimo kaina Dainų šventės metu.

1. **Sprendimo projekto autorius ar autorių grupė, sprendimo projekto iniciatoriai.**

Šį sprendimo projektą parengė Klaipėdos miesto savivaldybės administracijos Ugdymo ir kultūros departamento Švietimo skyriaus vyr. specialistė S. Muravjova.

1. **Kiti reikalingi pagrindimai ir paaiškinimai.**

Nėra

PRIDEDAMA. Teisės akto, nurodyto sprendimo projekto įžangoje, išrašas, 1 lapas.

Švietimo skyriaus vedėja Laima Prižgintienė